b'\n_START_ARTICLE_\nDoctor House (serial)\n_START_SECTION_\nConcept\n_START_PARAGRAPH_\n\xc3\x8en 2004, David Shore \xc8\x99i Paul Attanasio, \xc3\xaempreun\xc4\x83 cu partenerul de afaceri al lui Attanasio Katie Jacobs, au prezentat serialul companiei Fox, promov\xc3\xa2ndu-l ca pe un serial medical detectiv, un spital \xc3\xaen care medicii investigheaz\xc4\x83 simptomele \xc8\x99i cauzele lor. Attanasio a fost inspirat s\xc4\x83 creeze acest tip de serial citind rubrica "Diagnostic" din New York Times Magazine, scris\xc4\x83 de doctorul Lisa Sanders. Fox a cump\xc4\x83rat serialul, dar pre\xc8\x99edintele Gail Berman a comunicat echipei, "Vreau un serial medical, dar nu vreau s\xc4\x83 v\xc4\x83d halate albe merg\xc3\xa2nd pe hol." Jacobs a comunicat c\xc4\x83 aceast\xc4\x83 cerere a influen\xc8\x9bat mult forma final\xc4\x83 a serialului._NEWLINE_Referin\xc8\x9be c\xc4\x83tre Sherlock Holmes_NEWLINE_Exist\xc4\x83 referin\xc8\x9be conform c\xc4\x83rora personajul Gregory House a fost bazat pe faimosul detectiv fic\xc8\x9bional Sherlock Holmes, creat de Sir Arthur Conan Doyle. Shore a explicat c\xc4\x83 a fost \xc3\xaentotdeauna un fan Holmes \xc8\x99i i s-a p\xc4\x83rut unic\xc4\x83 indiferen\xc8\x9ba pe care o manifest\xc4\x83 fa\xc8\x9b\xc4\x83 de clien\xc8\x9bii lui. Asem\xc4\x83narea este evident\xc4\x83 \xc3\xaen dependen\xc8\x9ba pentru ra\xc8\x9bionamentul deductiv, \xc3\xaen psihologia personajului \xc8\x99i \xc3\xaen reticen\xc8\x9ba sa c\xc3\xa2nd vine vorba de preluarea unor cazuri pe care le g\xc4\x83se\xc8\x99te plictisitoare. Metoda sa investigativ\xc4\x83 este de a elimina diagnostice \xc3\xaen mod logic, pe m\xc4\x83sur\xc4\x83 ce ele se dovedesc a fi imposibile- Holmes folose\xc8\x99te o metod\xc4\x83 similar\xc4\x83. Ambele personaje c\xc3\xa2nt\xc4\x83 la instrumente ( House la pian, la chitar\xc4\x83 \xc8\x99i la muzicu\xc8\x9b\xc4\x83, iar Holmes la vioar\xc4\x83) \xc8\x99i consum\xc4\x83 droguri ( House este dependent de Vicodin, iar Holmes folose\xc8\x99te cocaina pentru a se recrea). Rela\xc8\x9bia de prietenie pe care o are House cu Dr. James Wilson este similar\xc4\x83 cu rela\xc8\x9bia pe care o are Holmes cu confidentul lui, Dr. John Witson.  Adresa lui House este 221B Baker Street, o referin\xc8\x9b\xc4\x83 direct\xc4\x83 c\xc4\x83tre adresa lui Holmes._NEWLINE_Anumite episoade au similarit\xc4\x83\xc8\x9bi excep\xc8\x9bionale, precum primul episod din Dr. House, \xc3\xaen care numele principalei paciente este Rebecca Adler, dupa Irene Adler, un personaj din prima poveste a lui Holmes, "A Scandal in Bohemia". In ultimul episod al sezonului 2, House este \xc3\xaempu\xc8\x99cat de un nebun \xc3\xaenarmat, a\xc8\x99a numit Moriarty, numele r\xc4\x83zbun\xc4\x83torului lui Holmes.\n_START_SECTION_\nSezonul 1 (2004 \xe2\x80\x93 2005)\n_START_PARAGRAPH_\nPrimul sezon din "House" a avut premiera pe 16 noiembrie 2004 \xc8\x99i s-a terminat pe 25 mai 2005. \xc3\x8en acest sezon se urm\xc4\x83re\xc8\x99te cum House \xc8\x99i echipa lui rezolv\xc4\x83 un caz medical \xc3\xaen fiecare episod, intriga sezonului \xc3\xaenv\xc3\xa2rtindu-se \xc3\xaen jurul miliardarului Edward Vogler, care face o dona\xc8\x9bie de 100 milioane $ spitalului. _NEWLINE_Prin dona\xc8\x9bia sa, Vogler devine noul \xc8\x99ef al consiliului de administra\xc8\x9bie de la PPTH, cu toate acestea, v\xc4\x83z\xc3\xa2nd \xc3\xaen House \xc8\x99i echipa acestuia o risip\xc4\x83 de timp \xc8\x99i resurse, el le scade salariile, \xc3\xaen final for\xc8\x9b\xc3\xa2ndu-l pe House s\xc4\x83 concedieze pe unul din membrii echipei sale. Vogler nu a fost pl\xc4\x83cut de critici dar nici de spectatori, a\xc8\x99adar a fost scos din serial. _NEWLINE_Sela Ward, care va reveni \xc3\xaen cel de-al doilea sezon, apare \xc3\xaen ultimele dou\xc4\x83 episoade ca Stacy Warner, fosta iubit\xc4\x83 a lui House.'